તો આ હતી ટાઈમ મેગેઝિનની હલ્કી ફુલ્કી હિસ્ટ્રી. પણ ટાઈમમાં રેડ એક્સનું ઘણું મહત્વ રહેલું છે. બીજા દેશના સરમુખત્યારો પર કરેલા ટાઈમના ચિન્હો વિવાદોમાં પણ ઢસડી ગયા. આ એક્સનો શું મતલબ છે ? ટાઈમ મેગેઝિન સરવાળે અને સર્વાનુમતે એવા સમયની વચ્ચે પ્રગટ થયેલું જ્યારે પ્રથમ વિશ્વયુદ્ધ ખત્મ થઈ ગયું હતું. એટલે તેને બેઠુ કરવું એ મોટી સમસ્યા હતી. તો બીજી તરફ ટાઈમે પોતાની હયાતીમાં બીજા વિશ્વયુદ્ધના પ્રચંડ દાવાનળને પોતાના કાગળમાં ઉતાર્યું હતું. જે લોકોના કારણે દુનિયાને હાની પહોંચી, જાનમાલની ખૂવારી થઈ તેવા લોકો પર ટાઈમ મેગેઝિન હંમેશા ચોકડી મારે છે. આ ચોકડીનો અર્થ થાય સરમુખત્યાર ! સામાન્યભાષામાં તો એ જ સમજવું રહ્યું. ચોકડી એવા લોકો પર લાગતી જે લોકોએ દુનિયાને નેસ્તાનાબુદ કરી હોય. જેમાં એડોલ્ફ હિટલર, સદામ હુસૈન, અબુ-મુસાબ-અલ-ઝલકારી અને છેલ્લે સાત વર્ષ પહેલા ઓસામા બિન લાદેન પર આ ચોકડી લાગી. એટલે કે દુનિયાને હાની પહોંચાડતા આ રાક્ષસોનું નિકંદન નિકળ્યું છે, ત્યારે ત્યારે ટાઈમ મેગેઝિને ચોકડીનો ઉપયોગ કરવો પડ્યો છે. જેને રેડ એક્સના હુલામણા નામે ઓળખવામાં આવે છે. લગભગ હવે ટાઈમે દક્ષિણ કોરિયાના શાસક કિમ-જોંગ-ઉન પર ચોકડી મારેલું કવરપેજ તૈયાર રાખ્યું હશે.